**Undervisningspraksis (LPRA50/PPUP10/PPUP20):**

*I dette praksisemnet skal studentene knytte teori og praksis sammen og gjøre seg erfaringer gjennom observasjon og reelle undervisningssituasjoner under utøvelse og veiledning av en erfaren lærer.*

**Forventninger til praksisperioden:**Både du som student og din praksislærer har forventninger til praksisperioden. Vi ønsker å legge til rette for at dere skal få en god start, og her finner du noen tema som du gjerne kan reflektere rundt før du skal ut i praksisperioden.

Skriv litt på hvert punkt, og send det gjerne til din praksislærer i forkant, eller ta det med deg første dagen i praksis, så kan dere bruke det som et utgangspunkt for den første samtalen. Lykke til i praksis!

|  |
| --- |
| Jeg begynte på lektorutdanningen/PPU fordi: |
| Jeg valgte mitt/mine fag fordi: |
| Jeg tror jeg kan være en god lærer for framtidige elever fordi: |
| Jeg gleder meg til praksis fordi: |
| Mine positive egenskaper som kommende lærer er: |
| Mine utfordringer som kommende lærer er: |
| I denne praksisperioden vil jeg øve spesielt på: |
| Jeg setter pris på tilbakemeldinger på arbeidet mitt fordi: |
| Hvis veiledningen skal bli god må vi prøve å: |

**Læringsutbytte**

Etter praksisperioden skal studentene ha et samlet læringsutbytte definert som kunnskap, ferdigheter og generell kompetanse.

*Kunnskap*Studentene skal *-* utvikle kunnskap om måloppnåelse i læringsarbeid, arbeidsmåter, læremidler og vurderingsformer på mellom- og ungdomstrinnet i grunnskolen og den videregående skole *(mellomtrinn gjelder PPU)
-* utvikle kunnskap om ulike sider ved lærerrollen, undervisningsarbeid og skolen som organisasjon

*Ferdigheter*
Studentene skal
- alene og sammen med andre kunne planlegge, gjennomføre og vurdere opplæring
- kunne utvikle mål for opplæringen og vurdere elevenes måloppnåelse
- kunne bruke digitale hjelpemidler i undervisningen

*Generell kompetanse*
Studentene skal
- kunne reflektere over fag, mål for undervisning og elevenes læring i lys av aktuelle læreplaner
- kunne vurdere egen og andres praksis med referanse til teori og forskning
- kunne kommunisere godt med elever, kolleger og andre samarbeidspartnere
- kjenne til hva som hemmer og fremmer måloppnåelse

**Emnebeskrivelse LPRA40 (lektor 7 uker):**
I dette emnet skal studentene knytte teori og praksis sammen og gjøre seg erfaringer gjennom observasjon og reelle undervisningssituasjoner under utøvelse og veiledning av en erfaren lærer.
Emnet består av en praksisperiode på 7 uker i 3. studieår.

**Emnebeskrivelse PPUP10 (PPU 6 uker):**
I dette emnet skal studentene knytte teori og praksis sammen og gjøre seg erfaringer gjennom observasjon og reelle undervisningssituasjoner under utøvelse og veiledning av en erfaren lærer.
Emnet består av en praksisperiode på 6 uker i første del av PPU-studiet